ฟื้น‘ชนแล้วแยก’
โหมโรงกันอีกครั้งกับการรณรงค์ใช้ &#8220;Knock For Knock หรือ ชนแล้วแยก&#8221; สำหรับผู้ใช้รถ
11 พ.ค. 2556

โหมโรงกันอีกครั้งกับการรณรงค์ใช้ “Knock For Knock หรือ ชนแล้วแยก” สำหรับผู้ใช้รถ
ธุรกิจประกันจะเริ่มประชาสัมพันธ์กันอย่างเอาจริงเอาจังในวันที่ 1 มิ.ย.นี้ หลังจากพยายามใช้มา 23 ปีแล้ว แต่ไม่ได้รับความนิยม เพราะคนไม่ไว้ใจว่าดูแลในการเคลมประกันได้จริงๆ
รอบนี้ “อานนท์ วังวสุ” นายกสมาคมประกันวินาศภัยไทยตกลงกับสมาชิกแล้วว่า จะช่วยกันผลักดันให้ได้รับความนิยม ลูกค้าไม่ต้องกังวล
หลักการ คือ รถประกันชั้น 1 ชนรถทำประกันชั้น 1 ถ้าตกลงกันได้ว่าใครผิด ใครถูก ก็นำเอกสาร “ชนแล้วแยก” ออกมาลงชื่อ แล้วก็ทำเครื่องหมายบนหน้ากระดาษว่าเป็นฝ่ายผิด ฝ่ายถูก หรือประมาทร่วม แลกเอกสารกันปุ๊บแยกกันไปได้เลย ไม่ต้องรอพนักงานเคลมประกันให้เสียเวลา
หลังจากนั้นก็นำรถเข้าซ่อมกับบริษัทประกันภัยของแต่ละฝ่ายได้เลย
ไม่ต้องพึ่งเจ้าหน้าที่ มาเร็ว เคลมเร็ว
ไม่ต้องหงุดหงิดกะรถใหม่ที่ทะลักสู่ท้องถนน 1 ล้านคัน